
УНИВЕРЗИТЕТ У НОВОМ САДУ, ФИЛОЗОФСКИ ФАКУЛТЕТ
ОДСЕК ЗА ИТАЛИЈАНСКЕ И ИБЕРОАМЕРИЧКЕ СТУДИЈЕ

Поштоване колегинице и колеге, 
Са задовољством вас позивамо на међународну научну конференцију
 ______________________________________________________________________________________________________
ИТАЛИЈАНСКИ ЈЕЗИК, КЊИЖЕВНОСТ, ИСТОРИЈА И КУЛТУРА: 
СУСРЕТИ У СТВАРНОМ, ВИРТУЕЛНОМ И ИМАГИНАРНОМ ПРОСТОРУ
20. и 21. MAJА 2023. ГОДИНЕ
НА ФИЛОЗОФСКОМ ФАКУЛТЕТУ У НОВОМ САДУ
_________________________________________________________________________________________________________

Живот данас подразумева истовремено бивствовање у неколико различитих простора који се међусобно прожимају и преплићу, стварајући нове облике комуникације, информисања и образовања. Ментални свет човека као извор неисцрпне инспирације основа је за приказивање различитих углова стварности, креирање нових и имагинарних светова, као и тражење адекватног формата за виртуелни пренос друштвено-хуманистичких вредности. Који су то простори који су утицали на промене, социо-културне трансмисије и нове форме у италијанском језику, књижевности, култури и историји? Циљ ове конференције је да окупи научнике и истраживаче из италијанистике и других друштвено-хуманистичких области који су имали контакта са Италијом у различитим контекстима и везама. Позивамо вас да изнесете резултате својих истраживања, научних опсервација или рефлексија приликом сусрета са старим и новим елементима италијанске цивилизације који су се одразили на друштво у различитим просторним световима.
У нади да ћете се одазвати позиву молимо вас да пошаљете апстракте својих саопштења у трајању од 20 минута на неку од понуђених тема:
	1. Настава и усвајање италијанског језика

	2. Семантика, лексикологија и фразеологија 

	3. Од облика до употребе италијанског језика

	4. Италијанска књижевност, књижевна теорија и критика

	5. Компаративна књижевност 
6. Италија и италијанство у књижевности

	7. Ликови и места у књижевности између стварности, виртуалности и имагинарности

	8. Анализа дискурса

	9. Контрастивна и контактна лингвистика

	10. Социолингвистика

	11. Превођење и транслатологија

	12. Култура, интеркултура и транскултура

	13. Историјски сусрети са Италијом

	14. Вредности и утицаји италијанске историје и културе у регионалном и интернационалном контексту

	15. Интерпретације и представе о Италији у новинарству, медијима и симболима културе



УПУТСТВО ЗА СЛАЊЕ АПСТРАКТА
Радни језици Конференције су италијански, енглески и српски, као и сви службени језици бивше Југославије. Апстракт треба да садржи следеће елементе:

(1) име и презиме аутора или коауторâ,
(2) афилијацију аутора и коауторâ,
(3) имејл-адресу аутора и коауторâ,
(4) наслов саопштења – до 15 речи,
(5) јасан опис циљева, метода и очекиваних резултата истраживања који ће бити представљен у саопштењу – између 180 и 250 речи,
(6) кључне речи – до 5 речи.

Апстракте треба послати електронски, као додатак имејлу у форматима .doc или .docx програма Microsoft Word за Windows, на имејл адресу конференције: italo.incontri@ff.uns.ac.rs или на линк. 

Рок за слање апстраката: 1. март 2023.
Рок за обавештење о прихватању: 25. март 2023.

Радови са ове Конференције биће двоструко рецензирани и штампани током 2024. године у посебној свесци научног часописа Филозофског факултета „Годишњак“ (категорија М51).
ОСТАЛЕ ИНФОРМАЦИЈЕ
Котизација за учешће на Конференцији покрива трошкове промотивног материјала, кафе паузе, ручка и штампања тематског зборника. Износи: 
· 50 евра (EUR) + ПДВ у динарској (RSD) противвредности за учеснике који уживо излажу радове на конференцији
· 30 евра (EUR) + ПДВ у динарској (RSD) противвредности за учеснике који излажу преко видео линка

ПРЕЛИМИНАРНИ ПРОГРАМ КОНФЕРЕНЦИЈЕ
	20. МАЈ
	21. МАЈ

	9.30 – 10.30 – ПРИЈАВЉИВАЊЕ
10.30 – 11.00 – ОТВАРАЊЕ КОНФЕРЕНЦИЈЕ
11.00 – 12.00 – ПЛЕНАРНА ПРЕДАВАЊА
12.00 – 12.30 – КАФЕ ПАУЗА
12.30 – 13.00 – OТВАРАЊЕ ИЗЛОЖБЕ КЊИГА „Италијански сусрети“
13.00 – 14.00 – ПАУЗА ЗА РУЧАК
14.00 – 16.00 – РАД ПО СЕКЦИЈАМА
16.00 – 16.30 – КАФЕ ПАУЗА
16.30 – 18.00 – РАД ПО СЕКЦИЈАМА
	10.00 – 11.00 – ПЛЕНАРНА ПРЕДАВАЊА
11.00 – 13.00 – РАД ПО СЕКЦИЈАМА
13.00 – 14.00 – ПАУЗА ЗА РУЧАК
14.00 – 15.30 – ПРЕЗЕНТАЦИЈЕ ИЗДАЊА
15.30 – 16.00 – КАФЕ ПАУЗА
16.00 – 16.30 – ЗАТВАРАЊЕ КОНФЕРЕНЦИЈЕ



	Излагачи пленарне сесије

prof. dr Paolo Balboni, Ca’ Foscari, Venezia, Italia
prof. dr Davide Astori, Università di Parma, Italia
prof. dr Dušica Todorović Lakava, Università di Belgrado, Serbia
prof. dr Luz Aurora Félix Corona, Universidad Nacional Autónoma de México (UNAM), Messico
prof. dr Goran Vasin, Università di Novi Sad, Serbia



ИЗЛОЖБА КЊИГА
Уколико сте заинтересовани да пошаљете своју књигу за Изложбу књига Италијански сусрети и/или Презентацију издања, молимо вас да се пријавите преко линка. Услов да са својом књигом учествујете на изложби је да обрађује тему из италијанистике или италијанства и да је пошаљете до 1. априла 2023. године на адресу Филозофског факултета у Новом Саду (Филозофски факултет, Италијански сусрети, др Зорана Ђинђића 2, 21000 Нови Сад).

Срдачно вас поздрављамо и очекујемо у Новом Саду у мају!
ОРГАНИЗАЦИОНИ ОДБОР

НАУЧНИ И ПРОГРАМСКИ ОДБОР  
Aleksandra Blatešić, Faculty of Philosophy, University of Novi Sad, Serbia
Mario Liguori, Faculty of Philosophy, University of Novi Sad, Serbia
Nevena Varnica, Faculty of Philosophy, University of Novi Sad, Serbia
Đura Hardi, Faculty of Philosophy, University of Novi Sad, Serbia
Mirela Boncea, West University of Timisoara, Romania
Ljiljana Banjanin, University of Turin, Italy
Paolo Torresan, Universidade Federal Fluminense of Niterói, Brasil
Francisco Javier Juez Gálvez, Universidad Complutense de Madrid, Spain
Mercedes Arriaga Flórez, University of Seville, Spain
Mirza Mejdanija, University of Sarajevo, Bosnia and Herzegovina
Oana Sălişteanu, University of Bucharest, Romania
Giuseppe Gatti, University of Rome, Italy
Nikica Mihaljević, University of Split, Croatia
Jelena Todorović, University of Wiscinson-Madison, USA
Paolino Nappi, University of València, Spain
Aleksandra Gjurkova, University of Skopje, Republic of North Macedonia
Matteo Maria Quintiliano, University of Opava, Czech Republic

ОРГАНИЗАЦИОНИ ОДБОР
Aleksandra Blatešić
Bojana Kovačević Petrović
Christian Eccher
Tamara Stanić
Jelena Badovinac

